cyanic-selkie/wikianc huggingface dataset:
জওহরলাল নেহেরু
প্রথম জীবন
গঙ্গা নদীর তীরে এলাহাবাদ শহরে জওহরলাল নেহেরু জন্মগ্রহণ করেন ১৮৮৯ সালে। তার পিতা মতিলাল নেহেরু ও মা স্বরুপ রানি। আইন ব্যবসার কারণে মতিলাল নেহেরু এলাহাবাদে বসবাস শুরু করেন এবং সেখানে একজন আইনজ্ঞ হিসেবে প্রতিষ্ঠা লাভ করেন। এই সময়েই মতিলাল নেহেরু কংগ্রেসের রাজনীতিতে সক্রিয় হয়ে উঠেন। জওহরলাল ও তার দুই বোন বিজয়া লক্ষ্মী ও কৃষ্ণা "আনন্দ ভবন" নামক বিশাল বাড়িতে পাশ্চাত্য সাংস্কৃতিক পরিমণ্ডলে গড়ে উঠেন। ইংরেজির সাথে সাথে তাদের হিন্দী ও সংস্কৃতও শিক্ষা দেওয়া হত। তৎকালীন ভারতের সবথেকে আধুনিক স্কুলে পড়ার পর প্রায় ১৫ বছর বয়সে নেহেরু ইংল্যান্ডের হ্যারোতে চলে যান। তিনি প্রকৃতি বিজ্ঞানের উপরে কেমব্রিজ বিশ্ববিদ্যালয়ের ট্রিনিটি কলেজে লেখাপড়া করেন। এরপর তিনি কেমব্রিজেই ব্যারিস্টারি পড়া শুরু করেন। ইংল্যান্ডে পড়ার সময় নেহেরু ভারতীয় ছাত্র সংসদের রাজনীতিতে সক্রিয় ছিলেন। এই সময়েই তিনি সমাজতন্ত্রের প্রতি আকৃষ্ট হন।
ভারতে ফিরে আসবার পরে ১৯১৬ সালের ৮ ফেব্রুয়ারি জওহরলাল নেহেরু কমলা কাউলকে বিয়ে করেন। তখন তার বয়স ২৭ আর তার স্ত্রীর বয়স ছিল ১৬। পরের বছরেই কমলা কাউলের গর্ভে তাদের একমাত্র কন্যা ইন্দিরা প্রিয়দর্শীনির জন্ম হয়। প্রথম বিশ্বযুদ্ধকালীন সময়ে একজন আইনজ্ঞ হিসেবে নিজেকে প্রতিষ্ঠিত করার সাথে সাথে নেহেরু ভারতীয় রাজনীতিতে জড়িয়ে পড়েন। ১৯১৬ সালে লক্ষ্মৌ সম্মেলনে কংগ্রেস ভারতের স্বাধীনতার আহ্বান জানায়। সে সময় পিতার হাত ধরেই নেহেরু কংগ্রেসের রাজনীতিতে যোগ দেন; যদিও মহাত্মা গান্ধীর ভারত আগমনের পূর্বে নেহেরু কংগ্রেসের রাজনীতিতে তেমন সক্রিয় ভূমিকা রাখেন নি।
নবীন নেতা নেহেরু
গান্ধীর দর্শন ও নেতৃত্ব জওহরলাল নেহেরুকে গভীরভাবে আকৃষ্ট করে। এর আগে গান্ধী দক্ষিণ আফ্রিকার চুক্তিবদ্ধ ভারতীয় শ্রমিকদের এক বিদ্রোহে নেতৃত্ব দিয়েছিলেন। ভারতে ফিরে গান্ধী চাম্পারান ও খেদাতে কৃষক ও মজুরদের ব্রিটিশ সরকারের চাপিয়ে দেওয়া ট্যাক্সের বিরুদ্ধে আন্দোলনের জন্য সংগঠিত করেন। গান্ধীর নীতি ছিল সত্যাগ্রহ ও অহিংসা। চাম্পারান আন্দোলনের সময় নেহেরু গান্ধীর সাথে পরিচিত হন এবং তাকে সাহায্য করেন।
right|thumb|মহাত্মা গান্ধীর সাথে নেহেরু (বামে), ১৯৩৭ thumb|নেহেরুর স্বাক্ষর মহাত্মা গান্ধীর প্রভাবে নেহেরু পরিবার তাদের ভোগ-বিলাসের জীবন ত্যাগ করেন। তখন থেকে নেহেরু খাদির তৈরি কাপড় পড়তেন। গান্ধীর প্রভাবে নেহেরু ভগবত গীতা পাঠ এবং যোগ-ব্যায়াম শুরু করেন। তিনি ব্যক্তিগত জীবনেও গান্ধীর কাছ থেকে পরামর্শ নিতেন এবং গান্ধীর সাথেই বেশির ভাগ সময় কাটাতেন। একজন বিশিষ্ট সংগঠক হিসেবে নেহেরু উত্তর ভারতে খুব জনপ্রিয় হয়ে উঠেন, বিশেষ করে যুক্ত প্রদেশ, বিহার ও কেন্দ্রীয় প্রদেশগুলোতে। পিতা মতিলাল ও গান্ধী গ্রেফতার হবার পর নেহেরু তার মা ও বোনদের সহ কয়েক মাস কারাবরণ করেন। গান্ধী ঐ সময় কারাগারে অনশন ধর্মঘট পালন করেন। ১৯২২ সালের ৪ ফেব্রুয়ারি চৌরিচৌরাতে বাইশজন পুলিশকে বিদ্রোহীরা হত্যা করলে গান্ধী এহেন হিংসাত্মক ঘটনার প্রতিবাদে গান্ধী অনশন ত্যাগ করেন। এ ঘটনার পরে মতিলাল নেহেরু কংগ্রেস ছেড়ে স্বরাজ পার্টিতে যোগ দেন, যদিও নেহেরু গান্ধীর সাথে কংগ্রেসে থেকে যান।
জাতীয়তাবাদী কর্মকাণ্ড স্থগিত রেখে সামাজিক সমস্যা ও স্থানীয় সরকারের প্রতি নজর দেন। তিনি ১৯২৪ সালে এলাহাবাদ মিউনিসিপাল কর্পোরেশনের সভাপতি নির্বাচিত হন। তিনি দুই বছর এই পদে আসীন থাকেন।
নিখিল ভারতীয় রাজনীতিতে নেহেরু
১৯২০ সালে নেহেরু নিখিল ভারত শ্রমিক ইউনিয়ন কংগেসের সভাপতি নির্বাচিত হন। ঐ সময় সুভাষ চন্দ্র বসু যথেষ্ট প্রভাবশালী নেতা ছিলেন। ১৯২৮ সালে মতিলাল নেহেরুর নেহেরু রিপোর্ট প্রকাশিত হয়। এতে ব্রিটিশ সরকারের কাছে ভারতের জন্য "ডোমিনিয়ন স্ট্যাটাস" দাবী করা হয়। মহাত্মা গান্ধী ঘোষণা দেন, দুই বছরের মধ্যে ভারতকে ডোমিনিয়ন স্টাটাস দেওয়া না হলে তিনি ভারতের পূর্ণ স্বাধীনতার আন্দোলন শুরু করবেন। ১৯২৯ সালের লাহোর সম্মেলনে গান্ধীর পরামর্শে নেহেরুকে কংগ্রেসের সভাপতি নির্বাচিত করা হয়।
১৯২৯ সালের ৩১ ডিসেম্বর কংগ্রেস সভাপতি নেহেরু রাভি নদীর তীরে এক জনসভায় ভারতের স্বাধীনতার পতাকা উত্তোলন করেন। ১৯৩০ সালের ২৬ জানুয়ারি কংগ্রেস পূর্ণ স্বরাজ আন্দোলনের ডাক দেয়। লবণের উপর করারোপ করায় নেহেরু গুজরাটসহ দেশের অন্যান্য অংশে সফর করে গণআন্দোলনের ডাক দেন। তিনি এসময় গ্রেফতার হন। ১৯৩১ থেকে ১৯৩৫ সালের মাঝে মাত্র চার মাস ছাড়া বাকি সময় তিনি বোন ও স্ত্রীসহ কারাগারে ছিলেন। ১৯৩১ সালে নেহেরুর পিতা মতিলাল নেহেরুর মৃত্যু হয়।
"ভারত ছাড়" আন্দোলন
১৯৩৫ সালে জেল থেকে মুক্ত হয়ে নেহেরু সপরিবারে ইউরোপ যান। সেখানে কমলা নেহেরু চিকিৎসা নেন। ১৯৩৬ সালে নেহেরু ভারতীয় জাতীয় কংগ্রেসের সভাপতি নির্বাচিত হন এবং এর লক্ষ্মৌ সম্মেলনে সভাপতিত্ব করেন। সে সম্মেলনে ভবিষ্যত ভারতের জাতীয় অর্থনৈতিক নীতি হিসেবে সমাজতন্ত্রকে গ্রহণ করার পক্ষে নেহেরু বক্তব্য রাখেন। ১৯৩৮ সালে কমলা নেহেরু মৃত্যু মুখে পতিত হন।
দ্বিতীয় বিশ্বযুদ্ধের সময় ভারতের ভাইসরয় জনপ্রতিনিধিদের সাথে কোন রূপ আলোচনা ছাড়াই, ভারতের পক্ষে মিত্রশক্তির বিরূদ্ধে যুদ্ধে যোগদানের ঘোষণা দেন। এর প্রতিবাদে সকল কংগ্রেসী জনপ্রতিনিধি তাদের পদ থেকে ইস্তফা দেন। যুদ্ধের পর ভারতীয়দের পূর্ণ স্বাধীনতা প্রদান করা হবে এই আশায় নেহেরু ব্রিটিশদের সমর্থন দেন। অপরদিকে সুভাষ চন্দ্র বসু অক্ষ শক্তিকে সমর্থন দেন। কিন্তু ব্রিটিশ সরকার কংগ্রেস নেতাদের বিশ্বাস ভঙ্গ করলে গান্ধী ও বল্লভভাই প্যাটেল আন্দোলনের ডাক দেন। রাজাগোপালচারী এর পক্ষে ছিলেন না, অন্যদিকে নেহেরু ও মাওলানা আজাদ এর তীব্র প্রতিবাদ করেন। অনেক আলোচনার পরে কংগ্রেস "ভারত ছাড়" আন্দোলনের ডাক দেয়। পক্ষে না থাকলেও, দলের সিদ্ধান্তে নেহেরু "ভারত ছাড়" আন্দোলনকে জনপ্রিয় করতে ভারতের বিভিন্ন স্থানে সফর করেন। অবশেষে ব্রিটিশ সরকার ১৯৪২ সালের ৯ আগস্ট নেহেরু ও অন্যান্য কেন্দ্রীয় কংগ্রেস নেতাকে গ্রেফতার করে। তারা প্রায় সকলেই ১৯৪৫ এর জুন মাস নাগাদ কারাবন্দি ছিলেন। নেহেরুর মেয়ে ইন্দিরা গান্ধী ও তার স্বামী ফিরোজ গান্ধীও কয়েক মাসের জন্য গ্রেফতার হন। ১৯৪৪ সালে ইন্দিরা গান্ধীর পুত্র রাজীব গান্ধীর জন্ম হয়। ১৯৪৫ সালে জেল থেকে বের হয়ে তিনি ১৯৪৬-এর নির্বাচনের প্রস্তুতি নিতে শুরু করেন।
নির্বাচনের আগে থেকেই নিখিল ভারত মুসলিম লীগ নেতা মুহাম্মদ আলী জিন্নাহ মুসলমানদের জন্য আলাদা রাষ্ট্র পাকিস্তানের দাবি জানাচ্ছিলেন। নেহেরু ভারত বিভাগকে সমর্থন করেন। অবশেষে ১৯৪৭ সালের ১৫ আগস্ট ভারত স্বাধীন হয়।
স্বাধীন ভারতের প্রথম প্রধানমন্ত্রী
১৫ আগস্ট, ১৯৪৭ সালে নেহেরু ভারতের প্রথম প্রধানমন্ত্রীর দায়িত্ব গ্রহণ করেন। তার শাসনামলে ভারতে ব্যাপক শিল্পায়ন হয়। এই সময়ে একটি ভারত-পাকিস্তান ও চীন-ভারত যুদ্ধ যুদ্ধ সংগঠিত হয়। ভারত-পাকিস্তানের শান্তিপূর্ণ সম্পর্ক স্থাপনের উদ্দেশ্য ভারতের প্রধানমন্ত্রী নেহেরু ও পাকিস্তানের প্রধানমন্ত্রী লিয়াকত আলি খান নেহেরু-লিয়াকত চুক্তি করেন। ২৭ মে, ১৯৬৪ পর্যন্ত তিনি ভারতে প্রধানমন্ত্রীর দায়িত্ব পালন করেন।
নেহেরু কোট
ব্যক্তিজীবনে রূচিবান পুরুষ হিসেবে পরিচিত ছিলেন জওহরলাল নেহ্‌রু। তার পরিধেয় বহুল ব্যবহৃত প্রিয় কোটটি নেহেরু কোট নামে পরিচিত। নেহেরু ফ্যাশনের সবচেয়ে চমকপ্রদ অধ্যায়টি হচ্ছে যে-কোন রাজনৈতিক বা সামাজিক আচার-অনুষ্ঠানে স্বতন্ত্রধর্মী এই কোটটি পরতেন তিনি। নিজের ব্যতিক্রমধর্মী ব্যক্তিত্বের বহিঃপ্রকাশ এই ভিন্নতর পোষাকের মাধ্যমেই প্রকাশ করতে তিনি।
সম্প্রতি নিউইয়র্কের জনপ্রিয় ট্যাবলয়েড টাইম ম্যাগাজিনের নতুন ফ্যাশন তালিকায় কিউবার বিপ্লবী নেতা ফিদেল কাস্ত্রোর ট্র্যাকস্যুট এবং চীনের অবিসংবাদিত নেতা মাও সে তুংয়ের ব্যবহৃত চার পকেটবিশিষ্ট মাও স্যুটের পাশাপাশি স্থান পায় তার কোটটি।
খুঞ্জের
খুঞ্জের (Khujner) ভারতের মধ্য প্রদেশ রাজ্যের রাজগড় জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৩১ মিটার (১৭৪২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে খুঞ্জের শহরের জনসংখ্যা হল ৯২৮৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে খুঞ্জের এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
টুয়েলভ অ্যাংরি মেন (১৯৫৭-এর চলচ্চিত্র)
টুয়েলভ অ্যাংরি মেন (বাংলায় অর্থ: ১২ জন রাগান্বিত ব্যক্তি) সিডনি লুমেট পরিচালিত মার্কিন নাট্য চলচ্চিত্র যা ১৯৫৭ সালে মুক্তি পেয়েছিল। এটি রেজিনাল্ড রোজের একই নামের টেলি নাটকের চলচ্চিত্রায়ন। একটিই সেটে প্রায় সম্পূর্ণ সময় ধরে শ্বাসরুদ্ধকর নাটকিয়তা আর চিত্রায়নের জন্য চলচিত্রটি বিখ্যাত।
চলচ্চিত্রটির কাহিনী আবর্তিত একজন অপরাধী সত্যিই নিজ পিতার খুনের অপরাধ করেছে কিনা তা যুক্তি সঙ্গত সন্দেহের মাধ্যমে ১২ জন জুরির চুলচিরা বিশ্লেষন। ১২ জন জুরির মাঝে ১১ জনই প্রাথমিক ভোটে অপরাধী অপরাধ করেছেন বলে রায় দেন কিন্তু একজন জুরি জানান যুক্তি সঙ্গত সন্দেহের অবকাশ হয়ত আছে, তাই তিনি আলোচনার আহ্বান জানান।
পুরস্কার ও মনোনয়ন
৭ম বার্লিন চলচ্চিত্র আন্তর্জাতিক উৎসব
একাডেমি পুরস্কার
কল্যাণবর্মণ
কল্যাণবর্মণ (রাজত্বকাল ৪২২-৪৪৬ খ্রিস্টাব্দ) কামরূপ রাজ্য শাসনকারী বর্মণ রাজবংশের চতুর্থ রাজা ছিলেন।
মনোরোগ ভুক্তভোগী আন্দোলন
মনোরোগ ভুক্তভোগী আন্দোলন বা মনোরোগ আরোগ্য আন্দোলন হল মানসিক অসুস্থতা থেকে বিশেষজ্ঞ সহায়তায় আরোগ্য লাভ করেছেন বা সুস্থ আছেন, বর্তমানে মানসিক স্বাস্থ্যসেবা গ্রহণ করছেন কিংবা প্রাক্তন মানসিক রোগী এমন ব্যক্তিদের একটি বিবিধ সমিতি।
মনোরোগ ভুক্তভোগী আন্দোলনটি মানসিক নির্যাতনের ব্যক্তিগত ইতিহাস থেকে ১৯৬০ এর দশকের শেষ এবং ১৯৭০ এর দশকের গোড়ার দিকে নাগরিক অধিকার আন্দোলনের ফলে এবং কিছু আরোগ্য প্রাক্তন মানসিক রোগীদের দ্বারা উদ্ভূত হয়েছিল। অন্ততপক্ষে মার্কিন যুক্তরাষ্ট্রে ভুক্তভোগী আন্দোলনের বৌদ্ধিক বিকাশের মূল পাঠ্যটি ছিল জুডি চেম্বারলিনের ১৯৭৮-এর পাঠ্য, আমাদের নিজের উপর: রোগী নিয়ন্ত্রিত বিকল্পের মানসিক স্বাস্থ্য ব্যবস্থা।
চেম্বারলিন ছিলেন একজন প্রাক্তন মনোরোগ ভুক্তভোগী এবং মানসিক রোগীদের লিবারেশন ফ্রন্টের সহ-প্রতিষ্ঠাতা। আরোগ্য বিষয়ক নিউজলেটার ডেন্ড্রনের চারপাশে কোলেসিংয়ের পরে, ১৯৮৮ এর শেষ দিকে প্রধান সারির জাতীয় ও তৃণমূলের মনোরোগ ভুক্তভোগীদের বেশ কয়েকটি দলের নেতারা অনুভব করেছিলেন যে মানসিক স্বাস্থ্য ব্যবস্থা সংক্রান্ত সমস্যাগুলির উপর দৃষ্টি নিবদ্ধ করে একটি স্বাধীন মানবাধিকার জোটের দরকার। সে বছরই সাপোর্ট কোয়ালিশন ইন্টারন্যাশনাল (এসসিআই) গঠিত হয়েছিল। এসসিআইয়ের প্রথম প্রকাশ্য পদক্ষেপ ছিল আমেরিকান সাইকিয়াট্রিক অ্যাসোসিয়েশনের বার্ষিক সভা হিসাবে (এবং সরাসরি এর বাইরে) ১৯৯০ সালের মে মাসে নিউ ইয়র্ক সিটিতে একটি পাল্টা সম্মেলন ও প্রতিবাদ করা। ২০০৫ সালে ডেভিড ডাব্লিউ ওক্স পরিচালক হিসাবে এসসিআই এর নাম পরিবর্তন করে মাইন্ডফ্রিডম ইন্টারন্যাশনালে রাখেন।
আমাতুল কিবরিয়া কেয়া চৌধুরী
আমাতুল কিবরিয়া কেয়া চৌধুরী একজন বাংলাদেশী সংসদ সদস্য। তার পিতা মানিক চৌধুরী, যিনি ছিলেন প্রখ্যাত রাজনীতিবিদ ও মুক্তিযোদ্ধা। তিনি হবিগঞ্জ-সিলেটের নারী আসন থেকে নির্বাচিত হয়েছেন।
জীবনী
কেয়া চৌধুরী ২০১২ সালের জাতীয় সংসদ নির্বাচনে বিনা প্রতিদ্বন্দ্বিতায় জয়লাভ করেন। তিনি ব্যক্তিজীবনে একজন আইনজীবী। ব্যক্তিগত জীবনে কেয়া চৌধুরী ২ সন্তানের জননী।
নিয়ামতপুর
অবস্থান
আসানসোল ঢেউ খেলানো ল্যাটেরাইট অঞ্চল দ্বারা গঠিত। দামোদর এবং অজয় ​​এই অঞ্চল দুটি শক্তিশালী নদীর মধ্যে অবস্থিত। এ অঞ্চলে উপর দিয়ে একে-অপরের সাথে সমান্তরালভাবে প্রবাহিত হয়, দুটি নদীর মাঝখানের দূরত্ব প্রায় ৩০ কিলোমিটার। যুগ যুগ ধরে এই অঞ্চলটিতে প্রচুর বনভূমি সৃষ্টি হয় এবং তার ফলে ডাকাত এবং খুনিদের নিরাপদ আশ্রয় স্থর হিসেবে পরিগণিত হয়েছিল। অষ্টাদশ শতাব্দীতে কয়লার আবিষ্কারের ফলে এই অঞ্চলটি শিল্পায়নের দিকে পরিচালিত হয়েছিল কিন্তু তার ফলে বেশিরভাগ বনভূমি সাফ হয়ে গেছে। আসানসোলের পশ্চিম সীমানায় বরাকর, ঝাড়খণ্ড রাজ্যের সাথে সীমানা গঠন করেছে। প্রধান রেলওয়ে স্টেশনগুলি হল আসানসোল জংশন রেলওয়ে স্টেশন এবং সীতারামপুর জংশন রেলওয়ে স্টেশন।
নগরায়ন
২০১১ সালের আদমশুমারি অনুসারে, আসানসোল সদর মহকুমার জনসংখ্যার ৮৩.৩৩% শহুরে এবং ১৬.৬৭% গ্রামীণ ছিল। আসানসোল সদর মহকুমার ২৬ (+১ আংশিকভাবে) আদমশুমারি শহর রয়েছে।
আসানসোল পৌরসংস্থা
৩ জুন ২০১৫ সালের কলকাতা গেজেটের বিজ্ঞপ্তি অনুসারে, কুলটি, রানীগঞ্জ এবং জামুরিয়া পৌরসভা অঞ্চলগুলি আসানসোল পৌরসংস্থা অধীনে অন্তর্ভুক্ত করা হয়েছিল।
ইতিহাস
নিয়ামতপুরের ইতিহাস: হরিহর রায় এবং মাধব রয় বেলরুইয়ের জমিদার ছিলেন। জাতিতে বাগদি বা আগুড়ি সম্প্রদায় ভুক্ত। ইতিহাস অনুযায়ী এই পরিবার কাশিপুর রাজাদের লেঠেল ছিলেন এবং তাদের গোয়াল ঘরের সেবক। এই বংশ পদবী রয়, কাশিপুর রাজ থেকে পাওয়া উপাধি। এনারা আসানসোলের অনেক স্থানে ছড়িয়ে আছেন।
মৌলানা আব্দুর রসিদ নিয়ামতপুর জামা মসজিদের ইমাম এবং বেলরুই এন.জি. উচ্চ বিদ্যালয শিক্ষিক ছিলেন। যদিও তাঁর জন্ম ঢাকার (বাংলাদেশ) হলেও তিনি নিয়ামতপুরে অভিবাসিত হয়ে এখানে বসতি স্থাপন করেছেন। তাঁর প্রবন্ধগুলি এই অঞ্চলে শিক্ষার প্রসারের জন্য অবিস্মরণীয়। ১৮ ফেব্রুয়ারি ১৯৭৯ সালে তাঁর মৃত্যুর পরে তাঁর নামটি যুক্ত করে ১৯৮৯ সালে মৌলানা আব্দুর রসিদ প্রাথমিক বিদ্যালয় প্রতিষ্ঠা করেন।
কয়লা খনির ইতিহাস এবং নিয়ামতপুর পুলিশ:
নিয়ামতপুর তদন্ত কেন্দ্রটি বর্ধমান জেলার অন্যতম প্রাচীন তদন্ত কেন্দ্রের মধ্যে একটি। ১৯৭৩ সালে বাঁকুড়া জেলা গঠিত হওয়ার সময় আসানসোল-রাণীগঞ্জ এলাকা বাঁকুড়া জেলার অন্তর্গত ছিল। ১৮৪৭ সালে রাণীগঞ্জ মহকুমায় তিনটি থানা গঠিত হয়েছিল রাণীগঞ্জ, কাঁকসা এবং নিয়ামতপুর এবং এটি বর্ধমান জেলার একটি অংশ ছিল। ১৯০৬ সালে মহকুমা সদর দফতরটি আসানসোলে স্থানান্তরিত করা হয় এবং সেই অনুযায়ী মহকুমার নামকরণ করা হয়। ১৯১০ সালে আসানসোল মহকুমার থানাগুলি ছিল - আসানসোল, রানীগঞ্জ, কাঁকসা, ফরিদপুর এবং বরাকর। ২০০৬ সাল থেকে আসানসোল মহকুমায় নিম্নলিখিত থানাগুলি রয়েছে: চিত্তরঞ্জন, সালানপুর, বরাবনি, আসানসোল (উত্তর), আসানসোল (দক্ষিণ), রানীগঞ্জ, জামুরিয়া, হীরাপুর এবং কুলটি। ১৯৬৮ সালে দুর্গাপুর মহকুমা আসানসোল মহকুমা থেকে উত্কীর্ণ হয়েছিল। পুরানো খনিগুলি মধ্যে সুন্দরচক এবং বারাদেমো। ভারতবর্ষে কয়লা সর্বপ্রথম নিয়ামতপুরের আশেপাশে আবিষ্কৃত হয়েছিল। এবং গভীরতম কয়লা খনিগুলির মধ্যে একটি চিনাকুরি ১/২, এটি দামোদর নদীর তীরে অবস্থিত প্রায় ১.৫ বর্গকিলোমিটার বিস্তৃত।
শিক্ষা প্রতিষ্ঠান
"কালিদাসী বিদ্যাবিধি" নামে একটি পুরাতন প্রাথমিক বিদ্যালয় রয়েছে যা বর্তমানে বিদ্যালয়টিকে উন্নত করা হয়েছে।
জনসংখ্যার উপাত্ত
এখানে মূলত বাঙালী, পাঞ্জাবী, গুজরাটি, মারোয়ারি এবং হিন্দি উর্দুভাষী বিহার, উত্তরপ্রদেশ এবং ঝাড়খণ্ডের লোক রয়েছে। বাংলা নিয়ামতপুরে সরকারী ভাষা।
পরিবহন
সীতারামপুরের সাথে সড়ক যোগাযোগ গ্র্যান্ড ট্রাঙ্ক রোডের মাধ্যমে নিয়ামতপুর সংলগ্ন শহর দিয়ে যায়। গ্র্যান্ড ট্রাঙ্ক রোডের মাধ্যমে সহজেই কলকাতা, দুর্গাপুর, বরাকর এবং ধানবাদ যাওয়া যায়। নিয়ামতপুর গ্র্যান্ড ট্রাঙ্ক রোডের উপর দিয়ে পুরুলিয়া ভায়া দিসেরগড় এবং চিত্তরঞ্জন হয়ে যাওয়া যায়।
নিয়মিত মিনিবাস পরিষেবা আসানসোল সিটি বাস টার্মিনাস, বরাকর, চিত্তরঞ্জন এবং দিসেরগড় থেকে পাওয়া যায়। সমস্ত মিনিবাস নিয়ামতপুরে বাস স্টপেজে থামে। কিছু এক্সপ্রেস এবং দূরগামী সরকারী বাসগুলি নিয়ামতপুরে বাস স্টপেজে থামে। ধানবাদ, বোকারো স্টিল সিটি, রাঁচি, জামশেদপুর, গিরিডি এবং মধুপুরের উদ্দেশ্যে আন্তঃরাষ্ট্রীয় সুপারফাস্ট বাসগুলি নিয়ামতপুরে থামে। কলকাতা থেকে চিত্তরঞ্জন এবং পুরুলিয়া সরাসরি দক্ষিণবঙ্গ রাজ্য পরিবহন দপ্তরের বাস যোগাযোগ রয়েছে। এছাড়া আসানসোল সিটি বাস টার্মিনাস থেকে বাস পরিষেবা পাওয়া যায়।
হাওড়া-দিল্লী রেলওয়ে লাইনটি সীতারামপুরের মেইন এবং গ্র্যান্ড কর্ড লাইনে পৃথক হয়ে মুঘলসরাইয়ে যোগ হয়েছে। তাই হাওড়া-দিল্লিগামী অনেকগুলি গুরুত্বপূর্ণ ট্রেন সীতরামপুরে দিয়ে যায় এবং থামে।
ডিফতারদার মসজিদ (কোস)
ডিফতারদার ইব্রাহিম পাশা মসজিদ ( Ντεφτερντάρ Ιμπραήμ Πασά Τζαμί; Defterdar Ibrahim Paşa Camii, "মস্ক অফ ডিফতারদার ইব্রাহিম পাশা") গ্রীসের কোস দ্বীপে অবস্থিত একটি অটোমান যুগের মসজিদ। এটি ১৮ শতকে নির্মিত, এবং এটি কোস-এর মুসলিম-তুর্কি সম্প্রদায়কে প্রতিনিধিত্ব করে। পাঁচটি অটোমান মসজিদের মধ্যে যে দুটি এখনও চালু আছে এবং কোসে নামাজের জন্য উন্মুক্ত; সেগুলোর মধ্যে এটি একটি, আর অন্যটি হলো গাজী হাসান পাশা মসজিদ ।
ইতিহাস
১৯২৬ এবং ১৯৩৩ সালে কোস-এ যে বড় ভূমিকম্প হয়েছিল তাতে মসজিদটি মারাত্মকভাবে ক্ষতিগ্রস্ত হয়েছিল। ইতালীয়রা, যারা সেই সময়ে কোসকে দখলে রেখেছিল, তারা ব্যাপক পুনরুদ্ধার কাজ করেছিল, যার মধ্যে মিনারের উপরের অংশ অপসারণ এবং এর পুনরুদ্ধার অন্তর্ভুক্ত ছিল। তবে ব্যাপক ক্ষয়ক্ষতির কারণে, ২০০৪-২০০৫ সালে মিনারটিকে আবার সংস্কারের মধ্য দিয়ে যেতে হয়েছিল। ইতালীয় পুনরুদ্ধারের কাজ ছাড়া, এটিকে এখন পর্যন্ত পদ্ধতিগতভাবে আর কোনো রক্ষণাবেক্ষণ করা হয়নি।
এটি ২০১৭ সালের ভূমিকম্পে ব্যাপকভাবে ক্ষতিগ্রস্ত হয়েছিল, এবং সে সময়ে মিনারটি ধসে পড়ে।
গঠন
প্রথম তলায় রয়েছে বর্গাকার প্রার্থনা কক্ষ, যেটি দুইটি দরজা দিয়ে উত্তরে সরু এবং দীর্ঘায়িত নর্থেক্সের সাথে যোগাযোগ করে। পরেরটি যথাক্রমে পূর্ব এবং পশ্চিম দিকে অবস্থিত দুইটি ইটের সিঁড়ি দ্বারা প্রবেশ করা যায়। পূর্ব দিকের সিঁড়ি, যার উপরের অংশটি একটি দ্বি-গম্বুজযুক্ত প্রোপিলন দ্বারা আবৃত, এটি মসজিদে কর্মকর্তাদের প্রবেশের উদ্দেশ্যে করা হয়েছিল। প্রধান হলের উত্তর দিকে একটি উঁচু কাঠের গাইনাকোনাইটিস, নারীদের জন্য কোয়ার্টার রয়েছে। মিহরাব ও মিম্বার দক্ষিণ দিকে।
মসজিদের পশ্চিম দিকে মিনারটি অবস্থিত, যার একটি প্যারাপেটসহ একটি একক বারান্দা রয়েছে, এবং এর একটু বাইরে একটি মার্বেল অষ্টভুজাকার ফোয়ারা রয়েছে, যা ছয়টি খিলান এবং ছোট স্তম্ভ দ্বারা সমর্থিত একটি খিলানযুক্ত ভবন দ্বারা আবৃত।
হাইদগাঁও ইউনিয়ন
হাইদগাঁও বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
আয়তন
হাইদগাঁও ইউনিয়নের আয়তন ১৬,৯০৩ একর (৬৮.৪০ বর্গ কিলোমিটার)। আয়তনের দিক থেকে এটি পটিয়া উপজেলার বৃহত্তম ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী হাইদগাঁও ইউনিয়নের মোট জনসংখ্যা ২৩,২৮৭ জন। এর মধ্যে পুরুষ ১১,৩৮৩ জন এবং মহিলা ১১,৯০৪ জন। মোট পরিবার ৪,৬৪২টি।
অবস্থান ও সীমানা
পটিয়া উপজেলার উত্তর-পূর্বাংশে হাইদগাঁও ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের দক্ষিণে কচুয়াই ইউনিয়ন, পশ্চিমে পটিয়া পৌরসভা ও কেলিশহর ইউনিয়ন, উত্তরে কেলিশহর ইউনিয়ন ও বোয়ালখালী উপজেলার আহলা করলডেঙ্গা ইউনিয়ন এবং পূর্বে রাঙ্গুনিয়া উপজেলার পদুয়া ইউনিয়ন ও চন্দনাইশ উপজেলার ধোপাছড়ি ইউনিয়ন অবস্থিত।
নামকরণ
হাইদগাঁও ইউনিয়নের নামকরণ নিয়ে ৪টি জনশ্রুতি রয়েছে। ষোড়শ শতাব্দীর শেষ ভাগে মহামারীর আক্রমণে বাংলার রাজধানী গৌড় বসাবসের অনুপযোগী হয়ে পড়লে কাজী হামিদ উদ্দীন গৌড়ী এ থানাধীন (তৎকালীন চক্রশালা) যে গ্রামটিতে এসে প্রথম বসতি স্থাপন করেন, সে গ্রামটি তার নামানুসারে হামিদ গাঁও, পরে তা পরিবর্তিত হয়ে হাইদগাঁও হয়।
বৃহত্তর চট্টলা গ্রন্থে গবেষক এম নুরুল হক লিখেছেন, চক্রশালা ধর্মশালা স্থাপন শেষে বুদ্ধদেব এ গ্রাম থেকে হস্তীতে চড়ে কুশীনগর গিয়েছিলেন, এতে গ্রামটির নাম প্রথমে হস্তীগ্রাম এবং পরে হাইতগাঁও বা হাইদগাঁও হয়।
ধর্মতিলক মহাস্থবির রচিত স্বদ্ধর্ম রত্নাকর সূত্রে জানা যায়, সেকালে এ অঞ্চলে হাইড মজা নামক স্বনামধন্য বৌদ্ধ ধর্মাবলাম্বী এক ধনাঢ্য ব্যক্তি বাস করতেন। তার নামানুসারে এ গ্রামটির নাম হাইডগাঁও বা হাইদগাঁও হয়।
আবার কারো কারো মতে প্রথম থেকে মাত্র ৬০টি পরিবার নিয়ে এ এলাকায় জনবসতি শুরু করে বলে এ গ্রামের নাম ষাট গাঁও, তা থেকে হাইট গাঁও বা হাইদগাঁও হয়।
প্রশাসনিক কাঠামো
হাইদগাঁও ইউনিয়ন পটিয়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এটি ৪টি মৌজায় বিভক্ত। তবে একটি মাত্র গ্রাম হাইদগাঁও।
শিক্ষা ব্যবস্থা
২০১১ সালের আদমশুমারি অনুযায়ী হাইদগাঁও ইউনিয়নের সাক্ষরতার হার ৫০.৬%। এ ইউনিয়নে ১টি আলিম মাদ্রাসা, ১টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
হাইদগাঁও ইউনিয়নে যোগাযোগের প্রধান সড়ক পটিয়া-হাইদগাঁও সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
হাইদগাঁও ইউনিয়নে ২৯টি মসজিদ, ৩টি ঈদগাহ,০১টি খানেকাসহ প্রায় ০৮টির বেশী মাজার ও ১৩টি মন্দির রয়েছে।
খাল ও নদী
হাইদগাঁও ইউনিয়নের উপর দিয়ে প্রবাহিত হচ্ছে শ্রীমতি খাল।
হাট-বাজার
হাইদগাঁও ইউনিয়নের প্রধান হাট/বাজার হল ত্রিপুরা দীঘির হাট।
দর্শনীয় স্থান
হাইদগাঁও ইউনিয়নের দর্শনীয় স্থানগুলোর মধ্যে রয়েছে:
জনপ্রতিনিধি
পূর্বসূরি: মোহাম্মদ মহি উদ্দিন
ক্যালিফোর্নিয়া ইনস্টিটিউট অব টেকনোলজি
right|thumb|300px|বিশ্ববিদ্যালয়ের সর্বোচ্চ দালান মিলিক্যান লাইব্রেরি ক্যালিফোর্নিয়া ইনস্টিটিউট অব টেকনোলজি (California Institute of Technology সংক্ষেপে ক্যালটেক Caltech) যুক্তরাষ্ট্রের ক্যালিফোর্নিয়া রাজ্যের পাসাডেনায় অবস্থিত একটি বেসরকারী বিশ্ববিদ্যালয়। বিশ্ববিদ্যালয়টিতে প্রাকৃতিক বিজ্ঞান ও প্রকৌশলের উপর জোর দেয়া হয়। এছাড়াও এখানে নাসার স্বায়ত্বশাসিত জেট প্রোপালশন ল্যাবরেটরি অবস্থিত, যেটিতে নাসার বেশিরভাগ মহাশূন্যযানের ডিজাইন ও কার্যকারিতা দেখাশোনা করা হয়। ছাত্রসংখ্যার দিক থেকে ক্যালটেক একটি ছোট বিশ্ববিদ্যালয় হলেও এটি বিভিন্ন বিশ্ব র‌্যাঙ্কিংয়ে সেরা দশ বিশ্ববিদ্যালয়ের একটি হিসেবে স্থান পেয়ে আসছে। এর ৩১ জন শিক্ষার্থী ও শিক্ষক নোবেল পুরস্কারে ভূষিত হয়েছেন। এর ছয়জন শিক্ষার্থী টুরিং পুরস্কার অর্জন করেছেন।
আলফ্রেড ওয়ের্নার
থাম্ব|160x160পিক্সেল|আলফ্রেড ওয়ের্নার স্টাম্প আলফ্রেড ওয়ের্নার (১২ ডিসেম্বর ১৮৬৬ - ১৫ নভেম্বর ১৯১৯) ছিলেন একজন সুইস রসায়নবিদ যিনি ইটিএইচ জুরিখ-এর শিক্ষার্থী এবং জুরিখ বিশ্ববিদ্যালয়-এ অধ্যাপক। ট্রানজিশন মেটাল কমপ্লেক্সের অষ্টভূমি কনফিগারেশনের প্রস্তাব দেওয়ার জন্য তিনি ১৯১৩ সালে রসায়নে নোবেল পুরস্কার লাভ করেন। ওয়ার্নার আধুনিক সমন্বয় রসায়নের ভিত্তি তৈরি করেছিলেন। তিনিই প্রথম 'অজৈব রসায়নবিদ' যিনি এই পুরস্কার বিজয়ী হন এবং ১৯৭৩ সাল পর্যন্ত একমাত্র ।
জীবনী
ওয়ার্নার ১৮৬৬ সালে মুলহাউস, আলসেসে জন্মগ্রহণ করেছিলেন (যা তখন ফ্রান্সের অংশ ছিল, কিন্তু যা ১৮৭১ সালে জার্মানি দ্বারা সংযুক্ত করা হয়েছিল)। তিনি রোমান ক্যাথলিক হিসেবে বেড়ে ওঠেন। তিনি ছিলেন একজন ফাউন্ড্রি কর্মী জিন-অ্যাডাম ওয়ার্নার এবং তার দ্বিতীয় স্ত্রী সালোমে জিনেট ওয়ার্নারের চতুর্থ এবং শেষ সন্তান, যিনি একটি ধনী পরিবার থেকে জন্মগ্রহণ করেছিলেন। তিনি জুরিখের সুইস ফেডারেল ইনস্টিটিউটে (পলিটেকনিকাম) রসায়ন অধ্যয়নের জন্য সুইজারল্যান্ড যান, কিন্তু যেহেতু এই ইনস্টিটিউট ১৯০৯ পর্যন্ত ডক্টরেট প্রদানের ক্ষমতা পায়নি, তাই ১৮৯০ সালে ওয়ার্নার জুরিখ বিশ্ববিদ্যালয় থেকে আনুষ্ঠানিকভাবে ডক্টরেট পেয়েছিলেন। প্যারিসে পোস্টডক্টরাল অধ্যয়নের পরে, তিনি সুইস ফেডারেল ইনস্টিটিউটে ফিরে আসেন (১৮৯২)। ১৮৯৩ সালে তিনি জুরিখ বিশ্ববিদ্যালয়ে চলে যান, যেখানে তিনি ১৮৯৫ সালে অধ্যাপক হন। ১৮৯৪ সালে তিনি সুইস নাগরিক হন।
তার শেষ বছরে, তিনি একটি সাধারণ, প্রগতিশীল, ডিজেনারেটিভ ধমনী, বিশেষ করে মস্তিষ্কে ভুগছিলেন, বছরের পর বছর অতিরিক্ত মদ্যপান এবং অতিরিক্ত পরিশ্রমের কারণে। তিনি জুরিখের একটি মানসিক হাসপাতালে মারা যান।
উরালীয় ভাষাসমূহ
350px|right|thumb|{{legend|lightblue|[[ফিন্নীয় ভাষাসমূহ}}{{legend|green|উগ্রীয় ভাষাসমূহ}}{{legend|orange|সামোয়েদীয় ভাষাসমূহ}}{{legend|magenta|য়ুকাগির ভাষাসমূহ}}]] উরালীয় ভাষাসমূহ ৩০টিরও বেশি ভাষার একটি ভাষা-পরিবার যেগুলি রাশিয়ার উরাল পর্বতমালার উত্তরের অঞ্চলে ৭,০০০ বছর আগে প্রচলিত প্রত্ন-উরালীয় ভাষা নামের একটি আদি পূর্বসূরী ভাষা থেকে উৎপন্ন হয়েছে। বর্তমান উরালীয় ভাষাগুলির লিখিত রূপের প্রাচীনতম নিদর্শন পাওয়া যায় ১৩শ শতকের লেখায়। বিংশ শতাব্দীতে এসে আধিপত্য বিস্তারকারী প্রতিবেশী ভাষার প্রভাবে, বিশেষত রুশ ভাষার প্রভাবে, বেশির ভাগ উরালীয় ভাষারই প্রচলন কমে গেছে। বর্তমানে এই ভাষাগুলিতে প্রায় আড়াই কোটি লোক কথা বলেন। এদের মধ্যে হাঙ্গেরীয় ভাষা, ফিনীয় ভাষা ও এস্তোনীয় ভাষা বাদে প্রায় সবগুলি ভাষাই হুমকির সম্মুখীন। অনেকগুলি ভাষাতে লক্ষাধিক বক্তা থাকলেও তারা বেশির ভাগই প্রবীণ। নবীনেরা পূর্বপুরুষের ভাষা ছেড়ে মূলত রুশ ভাষায় কথা বলা শুরু করেছে।
উরালীয় ভাষাগুলি দুইটি প্রধান শাখায় বিভক্ত: ফিন্নো-উগ্রীয় ভাষাসমূহ এবং সামোয়েদীয় ভাষাসমূহ। প্রত্ন-উরালীয় ভাষাভাষী লোকদের একটি দল পশ্চিম ও দক্ষিণে সরে গিয়ে ফিন্নো-উগ্রীয় ভাষা এবং আরেকটি দল উত্তরে ও পূর্বে সাইবেরিয়ার দিকে গিয়ে সামোয়েসীয় ভাষাগুলির জন্ম দেয়।
ফিন্নো-উগ্রীয় ভাষাসমূহ
এই শাখার ভাষাগুলিতেই উরালীয় ভাষার ৯৯% লোক কথা বলেন। ফিন্নো-উগ্রীয় ভাষাগুলি মধ্য ইউরোপের একটি অঞ্চলে এবং উত্তরে ইউরোপ ও এশিয়ার মিলনস্থলে প্রচলিত।
উত্তরের ফিন্নীয় শাখাটি উত্তর নরওয়ে ও শ্বেত সাগরের মধ্যবর্তী অঞ্চলে প্রচলিত। এর মধ্যে আছে সমগ্র ফিনল্যান্ড এবং পার্শ্ববর্তী রাশিয়ার অন্তর্ভুক্ত কোলা উপদ্বীপ অঞ্চল। ফিন্নীয় শাখার সবচেয়ে প্রধান ভাষাটি হল ফিনীয় ভাষা। ফিনল্যান্ড, সুইডেন ও রাশিয়াতে এবং মার্কিন যুক্তরাষ্ট্রে অভিবাসী ফিনীয় সম্প্রদায়ে সব মিলিয়ে প্রায় ৫৫ লক্ষ লোক ফিনীয় ভাষায় কথা বলেন। এই শাখার আরেকটি ভাষা হল এস্তোনীয় ভাষা। এস্তোনিয়ার প্রায় ১০ লক্ষ লোক এই ভাষায় কথা বলেন। এই শাখার একটি উপদল সামি দলের ভাষাগুলিতে (প্রাক্তন লাপিশ ভাষাসমূহ) আরও প্রায় ২৫,০০০ লোক কথা বলেন, তবে এরা উত্তরের বিভিন্ন অঞ্চলে ছড়িয়ে ছিটিয়ে আছেন।
উগ্রীয় ভাষাগুলির প্রধান ভাষা হল হাঙ্গেরীয় ভাষা। কিন্তু কৌতূহলের ব্যাপার হল হাঙ্গেরীয় ভাষাটি অন্যান্য সমস্ত ফিন্নো-উগ্রীয় ভাষা থেকে অনেক দূরে আলাদাভাবে অবস্থিত। এটি হাঙ্গেরির রাষ্ট্রভাষা এবং সেখানে ১ কোটি ১০ লক্ষ মানুষ হাঙ্গেরীয় ভাষায় কথা বলেন। এছাড়া আশেপাশের অঞ্চলগুলিতে ও আরও দূরের অভিবাসী সম্প্রদায়গুলিতে আরও প্রায় ৩০ লক্ষ লোক হাঙ্গেরীয় ভাষায় কথা বলেন। আরও দুইটি উগ্রীয় ভাষা উরাল পর্বতমালার পূর্বে, ওব নদীর তীরে দেখতে পাওয়া যায়। এগুলিকে একত্রে ওব-উগ্রীয় ভাষা বলে। এগুলি হল খান্তি ভাষা, যাতে প্রায় ১৩,০০০ লোক কথা বলেন, এবং মান্সি ভাষা, যাতে প্রায় ৩,০০০ লোক কথা বলেন।
অবশিষ্ট ফিন্নো-উগ্রীয় ভাষাগুলি রাশিয়ার বিভিন্ন এলাকায় প্রচলিত। কোলা উপদ্বীপ, আরও দক্ষিণে রিগা উপসাগরবর্তী অঞ্চলে অনেকগুলি ভাষা দেখা যায়। এদের মধ্যে কারেলীয় ভাষায় সবচেয়ে বেশি প্রচলিত ও প্রায় ১ লক্ষ লোক এ ভাষায় কথা বলেন। ভেপসীয় নামের আরেকটি ভাষায় মাত্র হাজার দুয়েক লোক কথা বলেন। ফিন্নো-উগ্রীয় ভাষার আরেকটি দল মধ্য ভোল্‌গা নদীর আশেপাশে বিছিন্নভাবে প্রচলিত। এদের মধ্যে আছে মর্দভিন ভাষা (প্রায় ৮ লক্ষ ভাষাভাষী), মারি ভাষা (প্রায় ৬ লক্ষ), উদমুর্ত ভাষা (প্রায় ৫ লক্ষ) এবং কোমি ভাষা (প্রায় আড়াই লক্ষ)।
সামোয়েদীয় ভাষাসমূহ
উরালীয় ভাষার প্রধান শাখাদ্বয়ের এই দ্বিতীয়টির অন্তর্গত ভাষাগুলিতে সাইবেরিয়া ও উত্তর মেরুদেশীয় রাশিয়ার এক বিশাল অঞ্চল জুড়ে প্রায় ৩০ হাজার লোক কথা বলেন। এদের মধ্যে সবচেয়ে প্রধান ভাষাটি হল নেনেত ভাষা, যাতে প্রায় ২৭ হাজার লোক কথা বলেন। অন্যান্য অনেক সামোয়েদীয় ভাষা হয় বিলুপ্ত, বা বিলুপ্তির পথে।
নিখিল নন্দা
নিখিল নন্দা একজন ভারতীয় ব্যবসায়ী। কাপুর পরিবারের সদস্য, তিনি তাঁর পিতামহ হর প্রসাদ নন্দ ১৯৪৮ সালে প্রতিষ্ঠিত একটি প্রকৌশল সংস্থা এসকর্টস লিমিটেডের চেয়ারম্যান ও ব্যবস্থাপনা পরিচালক।
প্রাথমিক ও শিক্ষা জীবন
নিখিল নন্দা ১৯৭৪ সালের ১৮ মার্চ ভারতের নয়াদিল্লিতে জন্মগ্রহণ করেছিলেন। তার বাবা ফাজিলকার বাসিন্দা রাজন নন্দ ছিলেন শিল্পপতি এবং এসকর্টস গ্রুপের চেয়ারম্যান ও ব্যবস্থাপনা পরিচালক, তাঁর মা ঋতু নন্দা ভারতের লাইফ ইন্স্যুরেন্স কর্পোরেশনের বীমা এজেন্ট হিসাবে কাজ করেছিলেন। তিনি হলেন অভিনেতা-পরিচালক রাজ কাপুরের মাতামাতি এবং শিল্পপতি হর প্রসাদ নন্দের পিতামহ। তার দাদা পৃথ্বীরাজ কাপুর ছিলেন একজন অভিনেতা। অভিনেতা ঋষি কাপুর, রণধীর কাপুর এবং রাজীব কাপুর তার মামা, অভিনেত্রী নীতু সিংহ এবং ববিতা কাপুর বিয়ের মাধ্যমে তার চাচী অভিনেতা কারিশমা কাপুর, কারিনা কাপুর এবং রণবীর কাপুর তার প্রথম কাজিন।
নন্দা দেরাদুনের দুন স্কুলে এবং পেনসিলভেনিয়া বিশ্ববিদ্যালয়ের পড়াশোনা করেন হোয়ার্টন স্কুল অব দ্য ইউনিভার্সিটি অব পেন্সিল্‌ভেনিয়া ব্যবসায় ব্যবস্থাপনা বিষয়ে পড়ালেখা করতে  গিয়ে সেখানে তিনি ফিনান্স অ্যান্ড মার্কেটিংয়ে ডিগ্রি অর্জন করেন।
কর্মজীবন
নান্দা ২০০৫ সালের অক্টোবর থেকে চিফ অপারেটিং অফিসার, ২০০৭ সালের সেপ্টেম্বর মাসে এসকর্টস লিমিটেডের জয়েন্ট ম্যানেজিং ডিরেক্টর হিসাবে দায়িত্ব পালন করেন, তিনি সেপ্টেম্বর ২০১৩ এ এসকোর্টস লিমিটেডের ব্যবস্থাপনা পরিচালক হয়েছিলেন। পিতার মৃত্যুর পরে তিনি ৭ আগস্ট ২০১৮ এ চেয়ারম্যান নিযুক্ত হন।
তিনি ২০০১ সালে জেনেভায় ওয়ার্ল্ড ইকোনমিক ফোরামের মাধ্যমে আগামীর গ্লোবাল লিডার্স অফ কালকের নির্বাচিত পাঁচ ভারতীয়র মধ্যে একজন ছিলেন।
গোপথ ব্রাহ্মণ
গোপথ ব্রাহ্মণ (गोपथ ब्राह्मण, ) হল অথর্ববেদের সঙ্গে যুক্ত একমাত্র ব্রাহ্মণ। এই গ্রন্থটি অথর্ববেদের শৌনক ও পৈপ্পলাদ উভয় শাখার সঙ্গে যুক্ত। এটি এবং সামবেদের একটি ক্ষুদ্রকায় ব্রাহ্মণ বৈদিক সাহিত্যের সাম্প্রতিকতম ব্রাহ্মণ। গোপথ ব্রাহ্মণ দুটি ভাগে বিভক্ত। যথা: পূর্বভাগ বা পূর্ব ব্রাহ্মণ এবং উত্তরভাগ বা উত্তর ব্রাহ্মণ। পূর্বভাগে পাঁচটি এবং উত্তরভাগে ছয়টি প্রপাঠক রয়েছে। প্রপাঠকগুলি আবার কাণ্ডিকে বিভক্ত। পূর্বভাগে মোট ১৩৫টি কাণ্ডিক এবং উত্তরভাগে ১২৩টি কাণ্ডিক আছে।
সংস্করণ
গোপথ ব্রাহ্মণের প্রথম মুদ্রিত সংস্করণটি সম্পাদনা করেন রাজেন্দ্রলাল মিত্র ও হরচন্দ্র বিদ্যাভূষণ। ১৮৭২ সালে বিবলিওথিকা ইন্ডিকা সিরিজের অংশ হিসেবে (সংখ্যা ২১৫ ও ২৫২) এটি এশিয়াটিক সোসাইটি কলকাতা থেকে প্রকাশিত হয়। এই সংস্করণে প্রচুর ছাপার ভুল ছিল। ব্লুমফিল্ড এটিকে ‘সম্পাদকীয় ভ্রান্তির অপূর্ব নিদর্শন’ হিসেবে ব্যাখ্যা করেন। পরবর্তী মুদ্রিত সংস্করণটি সম্পাদনা করেন জীবানন্দ বিদ্যাসাগর। এটি ১৮৯১ সালে কলকাতা থেকে প্রকাশিত হয়। এটি এশিয়াটিক সোসাইটির পূর্ববর্তী সংস্করণটির প্রায় সমতুল্য ছিল। ওলন্দাজ গবেষক ড্যুক গাস্ট্রা ১৯১৯ সালে লেইডেন থেকে একটি পূর্ণাঙ্গ জার্মান মুখবন্ধ সহ সমালোচনামূলক সংস্করণ প্রকাশ করেন। এটি ছয়টি পাণ্ডুলিপির ভিত্তিতে মুদ্রিত হয়েছিল। পণ্ডিত ক্ষেমকরণদাস ত্রিবেদী ১৯২৪ সালে এলাহাবাদ থেকে হিন্দি অনুবাদ ও সংস্কৃত টীকা সহ একটি সংস্করণ প্রকাশ করেন। ১৯৭৭ সালে এলাহাবাদ থেকেই এটির দ্বিতীয় সংস্করণ প্রকাশিত হয়। এটি এশিয়াটিক সোসাইটি ও বিদ্যাসাগরের সংস্করণের ভিত্তিতে মুদ্রিত হয়েছিল। ১৯৮০ সালে বিজয়পাল বিদ্যাবারিধি এই বইটির একটি সংস্করণ প্রকাশ করেন। তার বইটি হরিয়ানার বলাগড়ের রামপাল কাপুর ট্রাস্ট থেকে প্রকাশিত হয়। এই সংস্করণ ছিল শাস্ত্রের সংস্করণের ভিত্তিতে প্রকাশিত।
পিপলোড়া রাজ্য
পিপলোড়া রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির মালব এজেন্সিতে অবস্থিত রাজ্যগুলির মধ্যে একটি ছিলো।
রাজ্যটির সদর ও প্রশাসনিক দপ্তর ছিল পিপলোদা শহরে, যা বর্তমান মধ্যপ্রদেশ রাজ্যের রৎলাম জেলায় অবস্থিত। রাজ্যটি ১৫৫ বর্গ কিলোমিটার অঞ্চল জুড়ে বিস্তৃত ছিল।
ইতিহাস
পিপলোড়ার ঠাকুর শাসকরা ছিলেন দোদিয়া রাজপুত, তাদের মূল বাসস্থান কাথিয়াবাড় অঞ্চলে৷ তাদেরই কোনো উত্তরসূরী তথা রাজ্যের রাজপরিবারের পূর্বসূরী কালুজী ১২৮৫ খ্রিষ্টাব্দে কাথিয়াবাড় থেকে মালব অঞ্চলে আসেন ও সবলগড় দুর্গ দখল করেন৷ কালুজীর ষষ্ঠ সন্তান শার্দুল সিং রাজ্য বিস্তারের প্রতি নজর দেন এবং পিপলোড়া গ্রাম প্রতিষ্ঠা করেন৷ মালব অঞ্চলে মারাঠাদের উত্থানের সময়ে পিপলোড়ার আয়তন বিপুল হারে হ্রাস প্রাপ্ত হয় এবং বাকী অংশ আমির খান পিণ্ডারীর সামন্ত রাজ্যে পরিণত হতে বাধ্য হন৷ মান্দসৌরের চুক্তি অনুসারে পিপলোড়া উপকৃত হয় এবং পার্শ্ববর্তী জাওরা দেশীয় রাজ্যে পরিণত হয়৷ রাজ্যের ঠাকুরেরা জাওরার নবাবের নিকট বার্ষিক ২৮,০০০ ভারতীয় মুদ্রা রাজস্ব দানের বিনিময়ে তাদের নিজেদের অঞ্চল শাসন করার অধিকার পান৷ সিপাহী বিদ্রোহের সময়ে পিপলোড়ার শাসকরা তাদের নিজস্ব সেনা মান্দসৌরে প্রেরণ করে ব্রিটিশ সরকারকে সহায়তা করেন৷ ১৯০১ খ্রিস্টাব্দে ২৮ টি গ্রাম সংবলিত পিপলোড়া রাজ্যটির জনসংখ্যা ছিলো ১১,৪৪১ জন এবং রাজস্বের পরিমাণ ছিলো ৯৫,০০০ ভারতীয় মুদ্রা৷ ১৯৪৭ খ্রিস্টাব্দে ভারতের স্বাধীনতা লাভের পর এই পিপলোড়া রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দের ১৫ই জুন এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।
শাসকবর্গ
পিপলোড়া দেশীয় রাজ্যের শাসকগণ ঠাকুর উপাধিতে ভূষিত হতেন৷
গণপতিবর্মণ
গণপতিবর্মণ (রাজত্বকাল ৪৪৬-৪৭০ খ্রিস্টাব্দ) কামরূপ রাজ্য শাসনকারী বর্মণ রাজবংশের পঞ্চম রাজা ছিলেন।
পরিচিতি
আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের রাজা কল্যাণবর্মণ ও তাঁর রাণী গন্ধর্ববতীর পুত্র গণপতিবর্মণের নাম জানা যায়। তাঁর পত্নীর নাম ছিল যজ্ঞবতী ও পুত্রের নাম ছিল মহেন্দ্রবর্মণ।
মানবাধিকারের জন্য নারী
মানবাধিকারের জন্য নারী (ডব্লিউএইচআর) হল একটি সংগঠন যা নেপালের অবিবাহিত মহিলাদের রাজনৈতিক, সামাজিক, সাংস্কৃতিক ও অর্থনৈতিক অধিকার সুরক্ষিত করার জন্য কাজ করে। এটি লিলি থাপা দ্বারা প্রতিষ্ঠিত হয়েছিল। এটি ৭৩টি জেলা এবং ১৫৫০টি গ্রাম উন্নয়ন কমিটিতে কাজ করে, যার মধ্যে ১০০,০০০ অবিবাহিত মহিলা সদস্য রয়েছে।
পটভূমি
লিঙ্গ বৈষম্য নেপালের মুখোমুখি একটি দেশের কঠোর এবং লজ্জাজনক বাস্তবতা এবং এমন একটি দেশ যা অগ্রগতির পথে অগ্রসর হয় ও আধুনিকতা অর্জনের লক্ষ্য রাখে। নারীর বিরুদ্ধে সহিংসতা ব্যাপক এবং আজ অবধি, তীব্র দারিদ্র্য, অসমতা এবং প্রান্তিকতা বিশেষ করে অবিবাহিত মহিলাদের ক্ষেত্রে চিহ্নিত করা হয়েছে। গবেষণা স্পষ্টভাবে পুরুষ-শাসিত সমাজের প্রাচীন রীতিনীতির কারণে নেপালের নারীদের ভয়াবহ পরিস্থিতি নির্দেশ করে। ২০১১ সালের নেপাল জনস্বার্থ জরিপ অনুযায়ী, ১৫-৪৯ বছর বয়সী প্রতি পাঁচজন মহিলার মধ্যে একজন তাদের জীবনে অন্তত একবার পারিবারিক সহিংসতার সম্মুখীন হয়। বিয়ের বৈধ বয়স ২০ বছর হওয়া সত্ত্বেও, ৪১% মহিলা ১৮ বছর বয়স হওয়ার আগেই বিয়ে করেন। নেপালের ২০১৫ সালের সংবিধানে স্বামী-স্ত্রীর সম্পত্তির সমান অধিকার প্রতিষ্ঠা করা হয়েছে, যার ফলে লিঙ্গ বৈষম্য নিষিদ্ধ করা হয়েছে। নেপালের সিভিল কোড অবশ্য অবিবাহিত কন্যাদের উত্তরাধিকারের অধিকারকে সীমাবদ্ধ করে, কারণ এটি স্বয়ংক্রিয়ভাবে ধরে নেওয়া হয় যে একবার বিয়ে হয়ে গেলে তারা তাদের স্বামীর মাধ্যমে সম্পত্তিতে প্রবেশাধিকার পাবে।
সম্পর্কে
নেপালের নারীরা দৈনন্দিন জীবনের বিভিন্ন ক্ষেত্রে ব্যাপক বৈষম্যের শিকার হন। হোক সেটা সাংস্কৃতিক বা স্থানীয় ঐতিহ্য, বা এমনকি কিছু আইন ও নীতি; নারীকে সব ধরনের কলঙ্ক-চালিত পথরোধের সম্মুখীন হতে হবে। বিধবাদের (অবিবাহিত মহিলাদের) অবস্থা আরও খারাপ, কারণ তারা সমাজের বিস্তৃত দৃষ্টিভঙ্গি দ্বারা অন্যায়ভাবে নির্যাতিত এবং প্রান্তিক।
উমর হাউসাউই
উমর ইব্রাহিম উমর উসমান হাউসাউই (عمر هوساوي, Omar Hawsawi; জন্ম: ২৭ সেপ্টেম্বর ১৯৮৫; উমর হাউসাউই নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।
হাউসাউই ২০১৩ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৫৩ ম্যাচে ৩টি গোল করেছেন।
প্রারম্ভিক জীবন
উমর ইব্রাহিম উমর উসমান হাউসাউই ১৯৮৫ সালের ২৭শে সেপ্টেম্বর তারিখে সৌদি আরবের মক্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ক্লাব ফুটবল
হাউসাউই তার ফুটবল জীবনের শুরু দিকে এক অসাধারণ প্রতিভা ছিলেন। সে সময় তিনি আল শুয়ুল্লার সাথে স্বাক্ষর করেন।
২০০৯ সালে, তিনি আল শুয়ুল্লার সাথে চুক্তিবদ্ধ হন। অতঃপর তিনি আল ফায়সালির বিরুদ্ধে অভিষেক করেন। তিনি মাত্র এক বছর এই ক্লাবের হয়ে খেলার পর তিনি এই ক্লাবটি ত্যাগ করেন।
২০১০ সালে, তিনি শিরোপা জয়ের প্রত্যাশায় সৌদি পেশাদার লিগের ক্লাব আল নাসরে যোগদান করেন। ২০১৩–১৪ মৌসুমে, তিনি তার স্বপ্নের শিরোপা জয়লাভ করতে সক্ষম হয়েছিলেন। এই বছর তিনি সৌদি লিগ এবং সৌদি ক্রাউন প্রিন্স কাপ জয়লাভ করেছেন। ২০১৪–১৫ মৌসুমে, তিনি পুনরায় সৌদি পেশাদার লিগ জয়ালাভ করেন। ২০১৭ সালের ৪ঠা এপ্রিল তারিখে, কিংস কাপে আল হিলালের বিরুদ্ধে ম্যাচের পর আল নাসর হাউসাউই সম্পর্কে একটি চিকিৎসা প্রতিবেদন প্রকাশ করেছিল, যেখানে বলা হয়েছে যে তাদের রক্ষণভাগের খেলোয়াড় ওমর হাউসাউই তার হাঁটুতে সামান্য চোট পেয়েছেন, যার জন্য তাকে ৫ দিনের জন্য বিশ্রাম এবং চিকিৎসা নিতে হবে।
২০২১–২২ সন্তোষ ট্রফি
২০২১–২২ সন্তোষ ট্রফি হল ভারতের রাজ্য ফুটবল অ্যাসোসিয়েশনগুলির মধ্যে অনুষ্ঠিত সর্বোচ্চ প্রতিযোগিতা সন্তোষ ট্রফির ৭৫তম আসর। ২০২০ সালের আসর ভারতে কোভিড-১৯ মহামারীর জন্য বাতিল করা হয়েছিল। মূল পর্ব কেরালার মালাপ্পুরম জেলায় অনুষ্ঠিত হয়েছিল।
ফাইনালে খেলায় কেরালা পশ্চিমবঙ্গকে পেনাল্টি শুট-আউট দ্বারা হারিয়ে সপ্তম শিরোপা জয়লাভ করে।
ড্র
৭৫ তম সন্তোষ ট্রফির মূল পর্বের গ্রুপ বিভাজনের জন্য ড্র অনুষ্ঠিত হয়েছিল ৬ জানুয়ারি ২০২২। প্রাক্তন ভারতীয় ডিফেন্ডার গৌরামঙ্গি সিং-এর সহায়তায় ড্রটি নতুন দিল্লিতে অনুষ্ঠিত হয়েছিল।
ফাইনাল
ম্যাচসেরা: জিজো জোসেফ (কেরালা)
বিন্দু মাধবী
বিন্দু মাধবী একজন ভারতীয় মডেল এবং চলচ্চিত্র অভিনেত্রী, তামিল ও তেলুগু সিনেমায় কাজ করছেন। তেলুগুতে অভিনয়ের ক্যারিয়ার শুরু করার পরে, তিনি তামিল সিনেমাতে চলে আসেন যেখানে তিনি ভিপ্পাম (২০১১), কাঝুগু (২০১২), কেদি বিল্লা কিল্লাদি রাঙ্গা (২০১৩) এবং পাসঙ্গা ২ (২০১৫) সহ বেশ কয়েকটি সফল চলচ্চিত্রে অভিনয় করেছেন।
জীবনের প্রথমার্ধ
বিন্দু মাধবীর জন্ম অন্ধ্র প্রদেশের মদনপালে । তার বাবা বাণিজ্যিক কর বিভাগে একজন জেলা প্রশাসক ছিলেন, যার কারণে তার পরিবার তামিলনাড়ুর চেন্নাইতে স্থায়ীভাবে বসবাস শুরু করার আগে তিরুপতি, নেল্লোর, গুন্টুর, তেনালি, বিজয়ওয়াদা এবং হায়দরাবাদ সহ বিভিন্ন জায়গায় বসবাস করেছে। তিনি ২০০৫ সালে ভেলোর ইনস্টিটিউট অব টেকনোলজি থেকে বায়োটেকনোলজিতে ডিগ্রি অর্জন করেছিলেন। তিনি জানিয়েছেন যে, তিনি বিদেশে বায়োটেকনোলজিতে স্নাতকোত্তর অর্জনের এবং পরে এই ক্ষেত্রে একটি চাকরির পরিকল্পনা করছেন। মাধবীর একটি ভাই ছিল, সাগর, যিনি ২০১২ সালে মারা গিয়েছিলেন।
আবদুল গণি আল মাকদিসি
আবদুল গণি আল মাকদিসি (عبدالغاني المقديسي) ছিলেন একজন সুন্নি ইসলামি পণ্ডিত। ৫৪১ হিজরি (১১৪৬ খ্রিষ্টাব্দে তিনি ফিলিস্তিনের জুম্মাইলি গ্রামে জন্মগ্রহণ করেছেন। দামেস্কে তিনি পণ্ডিতদের কাছে পড়াশোনা করেছেন। তাদের কেউ কেউ তার নিজ বর্ধিত পরিবারের সদস্য ছিলেন। আবদুল কাদের জিলানি তার শিক্ষকদের মধ্যে অন্যতম। দামেস্কের নিকটে কাসিউন পাহাড়ে তিনি সর্বপ্রথম শিক্ষাকেন্দ্র প্রতিষ্ঠা করেছেন। ৬০০ হিজরিতে (১২০৩ খ্রিষ্টাব্দে) তিনি মৃত্যুবরণ করেন।
তথ্যসূত্র
<References/>
খুরাই
খুরাই (Khurai) ভারতের মধ্য প্রদেশ রাজ্যের সাগর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৩৬ মিটার (১৪৩০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে খুরাই শহরের জনসংখ্যা হল ৩১,৮৮৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে খুরাই এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
এ. জে. এয়ার
স্যার আলফ্রেদ জুলস "ফ্রেদি" এয়ার বা '''এ. জে. এয়ার' (Alfred Jules "Freddie" Ayer) (অক্টোবর ২৯, ১৯১০ – জুন ২৭, ১৯৮৯) ছিলেন ব্রিটিশ দার্শনিক। যৌক্তিক ইতিবাদের একজন প্রখ্যাত প্রবক্তা ও ব্যাখ্যাকার। তিনি তার দার্শনিক গ্রন্থ, বিশেষ করে ভাষা, সত্য ও যুক্তিবিদ্যা (Language, Truth, and Logic, 1936) এবং জ্ঞানের সমস্যা (The Problem of Knowledge'', 1956)-এ যৌক্তিক ইতিবাদকে গুরুত্ব দিয়ে আলোচনা করার কারণে জগৎজোড়া খ্যাতি অর্জন করেন। এয়ার দ্বিতীয় বিশ্বযুদ্ধ চলাকালে একজন বিশেষ কার্যনির্বাহী (Special Operation s Executive) ও এমসিক্সটিন (M16) প্রতিনিধি ছিলেন। তিনি ১৯৪৬ থেকে ১৯৫৯ পর্যন্ত ইউনিভার্সিটি কলেজ লন্ডনে মনোদর্শন ও যুক্তিবিদ্যার গ্রোতে প্রফেসর (Grote Professor)ছিলেন। এ-সময়েই তিনি অক্সফোর্ড বিশ্ববিদ্যালয়ে যুক্তিবিদ্যার ভেকহাম প্রফেসর (Wykeham Professor) হিসেবে নিযুক্তি পান। ১৯৫১ থেকে ১৯৫২ পর্যন্ত অস্ট্রেলিয়ান সোসাইটির প্রেসিডেন্ট ছিলেন। তিনি ১৯৭০ সালে নাইট উপাধিতে ভূষিত হন।
জীবন
লন্ডনের সেন্ট জনসে এয়ারের জন্ম। এক সম্ভ্রান্ত পরিবারে।তিনি শিক্ষিত হয়েছেন এসচাম সেন্ট ভিনসেন্ট’স প্রিপ্যাটরি স্কুল ও এটনে। এয়ার যে বৈশিষ্ট্যগতভাবে সাহসী ও অকালপক্ক ছিলেন, তা এটনেই প্রথম ধরা পড়ে। এটনে চূড়ান্ত পরীক্ষায় তিনি দ্বিতীয় হয়েছেন এবং ক্লাসিকে হয়েছেন প্রথম। তার শেষ বছরে এটনের সিনিয়র কাউন্সিলের সদস্য হিসেবে বিদ্যালয়ে দৈহিক শাস্তি বিলুপ্তির অভিযানে অসফল হন। তিনি অক্সফোর্ডের ক্রাইস্ট চার্চ থেকে ক্লাসিক বৃত্তি পেয়েছেন। দ্বিতীয় বিশ্বযুদ্ধ চলাকালে ওয়েল্শ গার্ডে কর্মকর্তা ছিলেন, তখন তিনি বিশেষ কার্যনির্বাহীর ভূমিকা পালন করেছেন (Special Operation s Executive) ও এমসিক্সটিনের (M16) পক্ষে গুপ্তচর হিসেবে দায়িত্ব পালন করেছেন।
ব্যক্তিগত জীবন
এয়ার তিন নারীকে চারবার বিয়ে করেছেন। গ্রেস ইসাবেল রেনের সাথে তার প্রথম বিয়ে ১৯৩২ থেকে ১৯৪১ সাল পর্যন্ত স্থায়ী ছিল। রেনে পরে এয়ারেই বন্ধু ও সহকর্মী দার্শনিক স্তুয়ার্ত হ্যামশেয়ারকে বিয়ে করেন। ১৯৬০ সালে এয়ার আলবার্তা কন্সট্যান্স (ডি) ওয়েল্সকে বিয়ে করেন, এই সংসারে তার একমাত্র ছেলে ছিল। ১৯৮৩ সালে এ-বিয়ের অবসান ঘটলে তিনি রাজনীতিবিদ নিগেল লওসনের প্রথম স্ত্রী ভানেসা মেরি এডিসনকে বিয়ে করেন। ১৯৮৫ সালে এ-স্ত্রীর মৃত্যু ঘটলে তিনি পুনরায় ডি ওয়েল্সকে বিয়ে করেন। এয়ারের একটা কন্যা, শেইলাহ গ্রাহাম ওয়েস্টব্রুক, হলিউড কলামিস্ট ছিলেন।
মৃত্যুর অভিজ্ঞতা
১৯৮৮ সালে, মৃত্যুর আগে, What I saw when I was dead শিরোনামে লিখিত এক ছোট নিবন্ধে এয়ার আসন্ন মৃত্যুর অভিজ্ঞতার (near-death experience) এক অদ্ভুত বর্ণনা দেন। এ-অভিজ্ঞতা সম্পর্কে এয়ার প্রথম বলেছেন, “কিছুটা আমার আত্মবিশ্বাসকে দুর্বল করেছিলো যে, আমার প্রকৃত মৃত্যু আমার পরিসমাপ্তি ঘটাবে, যদিও আমি আশা করে চলেছি, এটি হবে” (slightly weakened my conviction that my genuine death ... will be the end of me, though I continue to hope that it will be)। অধিকন্তু, কিছুদিন পর তিনি এটি পুনর্বিবেচনা করে বলেছেন, “আমার যা বলা উচিত ছিলো, আমার অভিজ্ঞতা মৃত্যুর পর কোনো জীবন নেই- এই বিশ্বাসকে নয়, বরং ঐ-বিশ্বাসের প্রতি আমার অনমনীয় দৃষ্টিভঙিকে দুর্বল করেছে” (what I should have said is that my experiences have weakened, not my belief that there is no life after death, but my inflexible attitude towards that belief)। ২০০১ সালে সেবাদানকারী চিকিৎসক ড. জেরেমি জর্জ দাবি করেন যে, এয়ার তাকে আশ্বস্ত করেছেন যে, “আমি একটি স্বর্গীয় অস্তিত্ব দেখেছি। আমি ভীত, আমি আমার সকল বই ও মতামত পুনর্বিবেচনা করতে যাচ্ছি”। যাহোক, এয়ারের পুত্র নাইক (Nick) বলেছেন যে, তিনি কখনো এটা তাকে বলেননি, যদিও তিনি তার পিতার কথা অতি-অসাধারণ হিসেবে দেখেছেন এবং তার পিতার আসন্ন মৃত্যু সম্পর্কিত অভিজ্ঞতার বয়ান সম্পর্কে কিছুটা সম্ভাব্য সংশয় থাকার বিষয়টা তার দীর্ঘ-অনুভূত ছিল।
যাচাইকরণ নীতি
এয়ার মনে করেন, কোনো বাক্যের অর্থ সেই বাক্যের যাচাইকরণ নীতির উপর নির্ভরশীল। তিনি ব্যবহারিক যাচাইকরণ ও নীতিগত যাচাইকরণের মধ্যে পার্থক্য নির্দেশ করেন। ব্যবহারিক যাচাইকরণ নীতি হলো কোনো বাক্যকে সরাসরি যাচাই করা। কিন্তু এমন অনেক তাৎপর্যপূর্ণ বাক্য রয়েছে, যাদের সরাসরি যাচাই করা যায় না। সেগুলোকে নীতিগতভাবে যাচাই করতে হয়। যেমন: ‘চাঁদে সাপ আছে’- এ-বাক্যকে ব্যবহারিক বা সরাসরিভাবে যাচাই করা যায় না, নীতিগতভাবে যাচাই করতে পারি। কারণ চাঁদে গিয়ে এ-বাক্যের সত্য-মিথ্যা যাচাই করা যাবে। ফলে এ-বাক্যের ব্যবহারিক যাচাইযোগ্যতা না থাকলেও নীতিগত যাচাইযোগ্যতা রয়েছে এবং এ-কারণেই এটি অর্থপূর্ণ। কিন্তু অধিবিদ্যক বাক্য, যেমন, ‘পরমসত্তা অস্তিত্বশীল’-এধরনের বাক্য নীতিগত দিক থেকেও যাচাই করা যায় না। কীভাবে এগুলো যাচাই করা সম্ভবপর হবে, আমরা তাও জানি না। ফলে, অধিবিদ্যক বাক্যগুলো অর্থহীন। এয়ার সবল ও দুর্বল অর্থেও যাচাইকরণ নীতির পার্থক্য নির্দেশ করেন। যে যাচাইয়ের সাহায্যে কোনো বাক্যকে নিশ্চিতরূপে প্রতিপাদন করা যায়, এয়ার তাকে সবল যাচাইকরণ নীতি বলেছেন। এই নীতি অত্যন্ত কঠোর, কারণ এটি মেনে নিলে অণেক সার্বিক বাক্যকে অর্থপূর্ণ বলে গ্রহণ করা যায় না। যেমন: ‘সকল মানুষ মরণশীল’- এ-জাতীয় সার্বিক বচন সবল অর্থে যাচাইযোগ্য নয়। এ-অসুবিধে দূর করার জন্য এয়ার দুর্বল যাচাইকরণ নীতির আশ্রয় নেন। যে যাচাইকরণ নীতির মাধ্যমে কোনো বাক্যের অর্থ নিশ্চিতরূপে যাচাই করা না গেলেও সম্ভাব্যভাবে তার অর্থ প্রতিপাদন করা যায় তাকে তিনি দুর্বল যাচাইকরণ নীতি বলেছেন। তার দুর্বল যাচাইকরণ নীতি অনুসারে তথ্যসম্পর্কিত বাক্য ব্যতিরেকেও সাধারণ বাক্য এবং অতীত বা ঐতিহাসিক ঘটনাবলি সম্পর্কিত বাক্যের অর্থ ও তাৎপর্য নির্ধারণ করা যায়।
দর্শনের কাজ
এয়ারের মতে, দর্শনের কাজ হলো বিচারমূলক। শব্দ বা বাক্যের অর্থ পরিষ্করণ ও বিশ্লেষণে দার্শনিককে দৃষ্টি নিবন্ধ করতে হবে। দার্শনিকের ক্রিয়াতৎপরতা মূলত বিশ্লেষণ নিয়ে সংশ্লিষ্ট। বাক্যসমূহের ভাষাগত গঠনের যৌক্তিক বিশ্লেষণ করা দর্শনের প্রধান কাজ। দর্শনের আরেক কাজ হলো সংজ্ঞাকরণ। সংজ্ঞাকরণ ও যৌক্তিক বিশ্লেষণের মধ্যে বিশেষ কোনো পার্থক্য নেই। সংজ্ঞাকরণ বলতে এয়ার প্রাসঙ্গিক (Contexual) বা প্রায়োগিক (definition in use) সংজ্ঞাকে নির্দেশ করেন। প্রায়োগিক সংজ্ঞায় (১) সংজ্ঞা শব্দটিকে কোনো বাক্যে প্রয়োগ করতে হবে; (২) বাক্যটিকে এক বা একাধিক সমার্থক বাক্যে অনুবাদ করতে হবে এবং (৩) এমনভাবে অনুবাদ করতে হবে যাতে সংজ্ঞা শব্দটি অনুবাদলব্ধ বাক্যে অনুপস্থিত থাকে। এই ধরনের সংজ্ঞাকরণের অর্থই হচ্ছে এক ধরনের যৌক্তিক বিশ্লেষণ।
প্রভাব
এ. জে. এয়ারের দার্শনিক চিন্তা ভিয়েনা চক্রের দার্শনিক ও দেভিদ হিউম দ্বারা গভীরভাবে প্রভাবিত। তারই স্পষ্ট প্রকাশ আমরা তার ‘ভাষা, সত্য ও যুক্তিবিদ্যা’ গ্রন্থে লক্ষ করি। এই গ্রন্থ যৌক্তিক অভিজ্ঞতাবাদের মন্ত্রগ্রন্থ এবং সারা পৃথিবীতে দর্শনের একটা কোর্স হিসেবে পাঠ করা হয়। শুধু তাই নয়, এটাকে বিংশ শতাব্দির বিশ্লেষণী দর্শনের ক্লাসিক গ্রন্থ হিসেবেও বিবেচনা করা হয়।
সমালোচনা
এয়ারের ‘অভিজ্ঞতামূলক জ্ঞানের ভিত্তি’(Foundations of Empirical Knowledge) গ্রন্থে উল্লেখিত ইন্দ্রিয়-উপাত্ত তত্ত্বটি (sense-data theory) জে. এল. অস্টিনের সাড়াজাগানো Sense and Sensibilia গ্রন্থে অতিসমালোচিত হয়েছে। এয়ার তার ‘অধিবিদ্যা ও সাধারণ ইন্দ্রিয়’ (Metaphysics and Common Sense, 1969)) গ্রন্থের  "Has Austin Refuted the Sense-data Theory?" গদ্যে এর জবাব দিয়েছেন।
আলী যাকের
আলী যাকের (৬ নভেম্বর ১৯৪৪ - ২৭ নভেম্বর ২০২০) ছিলেন একজন বাংলাদেশী অভিনেতা, ব্যবসায়ী ও কলামিস্ট। দেশীয় বিজ্ঞাপনশিল্পের একজন পুরোধা ব্যক্তিত্ব যাকের টেলিভিশন ও মঞ্চ নাটকে সমান জনপ্রিয়। আলী যাকের বাংলাদেশের বিজ্ঞাপনী সংস্থা এশিয়াটিক থ্রিসিক্সটি-র কর্ণধার ছিলেন। তিনি বাংলাদেশের দৈনিক কালের কণ্ঠ পত্রিকায় নিয়মিত কলাম লিখতেন। তার সহধর্মিনী সারা যাকেরও একজন অভিনেত্রী।
শিল্পকলায় অবদানের জন্য ১৯৯৯ সালে বাংলাদেশ সরকার তাঁকে দেশের দ্বিতীয় সর্বোচ্চ বেসামরিক সম্মান একুশে পদকে ভূষিত করে। এছাড়া তিনি বাংলাদেশ শিল্পকলা একাডেমি পুরস্কার, বঙ্গবন্ধু পুরস্কার, মুনীর চৌধুরী পদক, নরেন বিশ্বাস পদক এবং মেরিল-প্রথম আলো আজীবন সম্মাননা পুরস্কার লাভ করেছেন।
প্রারম্ভিক জীবন
আলী যাকের ১৯৪৪ সালের ৬ নভেম্বর তৎকালীন চট্টগ্রাম জেলার ব্রাহ্মণবাড়িয়া মহকুমার (বর্তমানে জেলা) রতনপুর ইউনিয়নে জন্মগ্রহণ করেন। মাহমুদ তাহের ও রেজিয়া তাহেরের চার সন্তানের মধ্যে যাকের ছিলেন তৃতীয়। পিতার সরকারি চাকরির সুবাদে তিনি কুষ্টিয়া ও মাদারীপুরে শৈশব অতিবাহিত করেন।
আলি যাকের ১৯৬০ সালে সেন্ট গ্রেগরিজ উচ্চ বিদ্যালয় থেকে ম্যাট্রিক পাস করেন। পরবর্তীতে ঢাকার নটর ডেম কলেজ থেকে উচ্চমাধ্যমিক শিক্ষা সম্পন্ন করে ঢাকা বিশ্ববিদ্যালয়ে ভর্তি হন এবং সেখান থেকে সমাজবিজ্ঞানে স্নাতক ডিগ্রি অর্জন করেন। এ সময় তিনি ছাত্র ইউনিয়নের সাথে যুক্ত হন।
মঞ্চনাটক
১৯৭২ সালের আলী যাকের আরণ্যক নাট্যদলের হয়ে মামুনুর রশীদের নির্দেশনায় মুনীর চৌধুরীর কবর নাটকটিতে প্রথম অভিনয় করেন যার প্রথম প্রদর্শনী হয়েছিল ইঞ্জিনিয়ারিং ইনস্টিটিউশনে। ১৯৭২ সালের জুন মাসের দিকে আতাউর রহমান ও জিয়া হায়দারের আহ্বানে নাগরিক নাট্যসম্প্রদায়ে যোগ দেন। ঐ দলে তিনি আতাউর রহমানের নির্দেশনায় বুড়ো শালিকের ঘাড়ে রোঁ নাটকে প্রথম অভিনয় করেন, যার প্রথম মঞ্চায়ন হয়েছিল ওয়াপদা মিলনায়তনে । ১৯৭৩ সালে নাগরিক নাট্যসম্প্রদায়ে তিনি প্রথম নির্দেশনা দেন বাদল সরকারের বাকি ইতিহাস নাটকে, যা ছিল বাংলাদেশে প্রথম দর্শনীর বিনিময়ে নাট্য প্রদর্শনীর যাত্রা।
ব্রেটল ব্রেশটের দ্য লাইফ অব গ্যালিলিও গ্যালিলি অবলম্বনে গ্যালিলিও নামে অনুবাদ নাটকে নামচরিত্র "গ্যালিলিও" হিসেবে অভিনয়ের জন্য আলী যাকেরকে "বাংলার গ্যালিলিও" হিসেবে আখ্যায়িত করা হয়।
আলী যাকের ২০১০ সালের ডিসেম্বরে বাংলাভিশনের মুক্তিযুদ্ধ বিষয়ক অনুষ্ঠান ভালোবাসার বাংলাদেশ উপস্থাপনা করেন।
ব্যক্তিগত জীবন
নাগরিক নাট্যসম্প্রদায়ের জন্য বিশ্বখ্যাত বিদেশী নাটকের বাংলা রূপান্তর আর নাটক নির্দেশনা এসব কাজে আলী যাকের ব্যস্ত ছিলেন। ১৯৭৩ সালে ঐ দলে যোগ দেন সারা যাকের যাকে শুরুতে চোখেই পড়েনি আলী যাকেরের। একটি নাটকের প্রদর্শনীর আগের দিন একজন অভিনেত্রী হঠাৎ অসুস্থ হয়ে গেলে সারা যাকেরকে দেওয়া হয় চরিত্রটিতে অভিনয় করতে। আলী যাকেরের ওপর দায়িত্ব পড়ে চরিত্রটার জন্য তাকে তৈরি করার এবং খুব দ্রুত চরিত্রটির সাথে নিজেকে মানিয়ে নেন সারা যাকের। এই প্রতিভায় মুগ্ধ হয়ে যান আলী যাকের। ১৯৭৭ সালের এই ঘটনার রেশ ধরেই আলী যাকের আর সারা যাকেরের বিয়ে হয়। এই দম্পতির দুই সন্তান, পুত্র অভিনেতা ইরেশ যাকের ও কন্যা শ্রিয়া সর্বজয়া।
মৃত্যু
আলী যাকের ক্যান্সারে আক্রান্ত হন। কোভিড-১৯ এ আক্রান্ত হয়ে তিনি ২০২০ খ্রিষ্টাব্দের ২৭ নভেম্বর সকালে ঢাকার ইউনাইটেড হাসপাতালে মৃত্যুবরণ করেন। বনানী কবরস্থানে তাকে সমাহিত করা হয়।
নীল হার্ভে
রবার্ট নীল হার্ভে, এমবিই (Neil Harvey; জন্ম: ৮ অক্টোবর, ১৯২৮) ভিক্টোরিয়া প্রদেশের ফিটজরয় এলাকায় জন্মগ্রহণকারী সাবেক ও বিখ্যাত অস্ট্রেলীয় আন্তর্জাতিক ক্রিকেট তারকা। তিনি ১৯৪৮ থেকে ১৯৬৩ সময়কালে অস্ট্রেলিয়া ক্রিকেট দলের অন্যতম ব্যাটসম্যান হিসেবে পরিচিত ছিলেন। ১৯৫৭ সাল থেকে অবসর গ্রহণের পূর্ব-পর্যন্ত অস্ট্রেলীয় দলে সহঃ অধিনায়কের দায়িত্ব পালন করেছেন। অবসর গ্রহণের সময় তিনি অস্ট্রেলিয়ার দ্বিতীয় সর্বোচ্চ রান সংগ্রহকারী ও সেঞ্চুরির অধিকারী ছিলেন। বামহাতি আক্রমণাত্মক ব্যাটিংয়ের অধিকারী ও ‘নিনা’ ডাকনামে পরিচিত নীল হার্ভে দক্ষ ফিল্ডার হিসেবেও দলে সমান অবদান রেখেছেন। এছাড়াও, মাঝে-মধ্যে অফ-স্পিন বোলিং করতেন। ১৯৫০-এর দশকে অস্ট্রেলীয় দলে বয়োজ্যেষ্ঠ ব্যাটসম্যান ছিলেন। ঐ সময়ে উইজডেন কর্তৃপক্ষ তাকে সর্বাপেক্ষা দক্ষ ফিল্ডার হিসেবে বিবেচিত করেছিল।
প্রারম্ভিক জীবন
হোরেস হার্ভের ছয় পুত্রের প্রত্যেকেই ক্রিকেটার ছিলেন। শারীরিক গড়ন ছোট হলেও জন্মেছেন ওজন নিয়ে। পরিবারটি ব্রোকেন হিল এলাকায় বসবাস করতো। সেখানে হোরেস হার্ভে খনি শ্রমিক হিসেবে কাজ করতেন। এরপর সিডনিতে বসবাস করলেও পরবর্তীকালে ১৯২৬ সালে তারা মেলবোর্নে স্থানান্তরিত হন। উত্তরাঞ্চলীয় শিল্প এলাকার উপকণ্ঠে ফিটজরয় এলাকায় আবাস গড়ে তোলেন। ছয় সন্তানের প্রত্যেকেই বাবার নির্দেশনায় ক্রিকেট খেলা শিখতে থাকেন। তারা বোলার হবার চেয়ে ব্যাটসম্যানের দিকেই অধিক মনোনিবেশ করেন ও টেনিস বল ব্যবহার করতেন। ছেলেদেরকে জর্জ স্ট্রিট স্টেট স্কুল ও ফকোনার স্ট্রিট সেন্ট্রাল স্কুলে পড়াশোনা করিয়েছেন হোরেস হার্ভে।  ক্রিকেট খেলা ও ক্রিকেট বিষয়ক কথাবার্তা তাদের পরিবারের অবিচ্ছেদ্য অংশ ছিল। হোরেস ব্রোকেন হিলের হয়ে তাদের পারিবারিক ব্যাটিং গড়কে ১৯৮ রানে নিয়ে যান ও মেলবোর্ন ক্লাব ক্রিকেটে খেলতে পাঠান। তন্মধ্যে মিক ও রে ভিক্টোরিয়ার হয়ে প্রতিনিধিত্ব করেন। ব্রায়ান ও হ্যারল্ড জেলা ক্রিকেটে ফিটজরয়ের পক্ষে খেলেন। হার্ভে তার বড় ভাই মার্ভের সাথে টেস্ট ক্রিকেটে অংশগ্রহণ করেন। মার্ভ অস্ট্রেলিয়া জাতীয় ক্রিকেট দলের পক্ষে একটি টেস্টে অংশ নিয়েছিলেন। এছাড়াও, হ্যারল্ড বাদে বাকী পাঁচজনই বেসবল খেলায় ভিক্টোরিয়ার প্রতিনিধিত্ব করেন।
খেলোয়াড়ী জীবন
জানুয়ারি, ১৯৪৮ সালে তার টেস্ট ক্রিকেটে অভিষেক ঘটে। তখন তার বয়স ছিল মাত্র ১৯ বছর তিন মাস। নিজস্ব দ্বিতীয় খেলায় তিনি চমকপ্রদ সেঞ্চুরি করেন। এরফলে তিনি অস্ট্রেলিয়ার সর্বকনিষ্ঠ সেঞ্চুরি লাভকারী ক্রিকেটারের সম্মান লাভ করেন যা অদ্যাবধি অক্ষত রয়েছে। এছাড়াও ১৯৪৮ সালে ইংল্যান্ড সফরে স্যার ডোনাল্ড ব্র্যাডম্যানের নেতৃত্বাধীন অপরাজেয় দলের অন্যতম ও সর্বকনিষ্ঠ সদস্য ছিলেন তিনি। এ দলটি টেস্ট ক্রিকেটের ইতিহাসে সর্বাপেক্ষা সুসংগঠিত দলরূপে চিহ্নিত হয়ে আছে। শুরুতে ইংরেজ পরিবেশে কিছুটা সমস্যা দেখা দিলেও তিনি অ্যাশেজ সিরিজে সেঞ্চুরি করেছেন। হার্ভে তার খেলোয়াড়ী জীবন শুরু করেছেন অত্যন্ত রাজকীয় ঢংয়ে। তার প্রথম ছয়টি সেঞ্চুরিই আসে মাত্র তেরো টেস্টে, শতাধিক রান গড়ে। তন্মধ্যে ১৯৪৯-৫০ মৌসুমে দক্ষিণ আফ্রিকার বিপক্ষে সেঞ্চুরি করেন চারটি; যার একটি ছিল টেস্ট জয়ী খেলায় অপরাজিত ১৫১* রান করে। ১৯৫০-এর দশকে ব্র্যাডম্যানের অবসরগ্রহণের পর অপরাজেয় দলটি ভেঙ্গে পড়ে। তখন হার্ভে দলের সর্বাপেক্ষা বয়োজ্যেষ্ঠ ব্যাটসম্যান ছিলেন। ১৯৫৩ সালে ইংল্যান্ড সফরে তিনি দুই হাজারেরও অধিক রান সংগ্রহ করেন। এরফলে ১৯৫৪ সালে উইজডেন কর্তৃপক্ষ তাকে বর্ষসেরা ক্রিকেটার হিসেবে ঘোষণা করে। ১৯৫৪-৫৫ মৌসুমে ডারবান ও সিডনিতে অনুষ্ঠিত ব্যাটিং অনুপযোগী খেলায় যখন সতীর্থ খেলোয়াড়েরা ব্যাটিং করতে হিমশিম খাচ্ছিলেন, তখন তিনি অপরাজিত ১৫১* ও ৯২* রান করে ব্যাটিংয়ে তার নৈপুণ্যতা দেখাতে পেরেছিলেন। এছাড়াও ঢাকায় পাকিস্তানের বিপক্ষে করেছেন ৯৬ রান।
২৭ জুলাই, ১৯৫৬ তারিখে নীল হার্ভে জোড়া শূন্য রানের সাথে নিজেকে যুক্ত করেন। ১৯৫৬ সালে ম্যানচেস্টারের ওল্ড ট্রাফোর্ডে অনুষ্ঠিত টেস্টে জিম লেকার খেলায় ৯০ রান খরচায় ১৯ উইকেট লাভের কীর্তিতে দ্বিতীয় দিনে ২ ঘণ্টার ব্যবধানে হার্ভে জোড়া শূন্য রান করেন।
অধিনায়কত্ব
১৯৫৭ সালে অধিনায়ক ইয়ান ক্রেগের সহকারী হিসেবে মনোনীত হন তিনি। ক্রেগ মাত্র ছয়টি খেলায় অধিনায়কত্ব করেন। এ সময় দল পুণঃগঠনের ফলে তরুণ খেলোয়াড়দেরকে সম্পৃক্ত করা হয়। এরফলে ক্রেগের দল দূর্বল হতে থাকে। এ অবস্থায় দলকে সহায়তার হাত বাড়ান হার্ভে।